
Butlletí contrainformatiu de la vila de Sants. 


La mobilització aplaça el desallotjament de 
la Mala Herba fins el 14 de novembre 

El dia abans es va okupar una altra casa a pocs carrers de distància 


Badal.- Després d'algunes va- 
cilacions, que van provocar un 
primer aplaçament de l'ordre 
de llançament prevista el se¬ 
tembre, el jutge que porta el 
cas de la Mala Herba va deci¬ 
dir tirar pel dret i ordenar el de¬ 
sallotjament inmediat de la ca¬ 
sa okupada sense esperar a 
que l'Audiència Provincial de 
Barcelona es posicioni sobre 
el recurs presentat pels ha¬ 
bitants de la masia. Nom^s 
saber-se aquesta notícia, di¬ 
ferents persones i col·lectius 
del barri van començar una in¬ 
tensa campanya de solidaritat 
i denúncia, tant per evitar el 
desnonament com per impedir 
el posterior enderrocament de 
la masia, que data d'abans de 
1830 i és l’última edificació 
que recorda a la vila que 
aquesta era una zona rural, 
habitada per masovers i co¬ 
berta princialment per camps i 
boscos. Al ser una construcció 
senzilla i sense ornaments 
especials, fruit de l'arqui¬ 
tectura popular, no figura dins 
el registre de patrimoni històric 
de l'Ajuntament de Barcelona, 

Atac a 

Sants.- L'Alumnat de diversos 
instituts del barri es va declarar 
en vaga el passat dijous 25 
d'octubre en # protesta per la 
reforma educativa que pretén 
implantar el govern espanyol. 
Les estudiants van plegar les 
classes i van anar cap a la 
manifestació al centre de Bar¬ 
celona. La vaga estava convo¬ 
cada a tots els centres de d'en¬ 
senyament secundari. El ma¬ 
teix dia s'havien convocat jor¬ 
nades de lluita en diverses uni¬ 
versitats que es van afegir a la 
manifestació. Aquesta va ob¬ 
tenir bastant recolzament, 
unes 4.000 persones. Durant 
el transcurs, es van llençar ous 
contra la Generalitat i agents 


i per tant no hi ha cap impedi¬ 
ment legal per al seu enderro¬ 
cament, a pesar que a l'arxiu 
històric del barri tenen un 


de la policia que al finalitzar la 
manifestació van identificar les 
manifestants, escorcollar mot¬ 
xilles, gravar amb càmares... 
La reforma educativa és el ma¬ 
jor atac a l'ensenyament pú¬ 
blic, segons el Sindicat d'Estu- 
diants. Aquesta nova llei pre¬ 
tén imposar una revalida al 
acabar el batxillerat, i a més a 
més, un segon examen d'in¬ 
grés a la universitat. També 
vol crear una educació elitista 
amb itineraris segons el rendi¬ 
ment de l'alumnat. I entre 
altres punts pretén treure 
poder als actuals consells 
escolars, a partir d'ara els 
directors dels centres no seran 
escollits per aquest òrgan for- 


tades, fent pública la prob¬ 
lemàtica i cridant a la mobil¬ 
ització. El dimarts 30 d'oc¬ 
tubre, dia dictat pel jutge per 


mat per la gent del centre; sinó 
que seran escollits directa¬ 
ment per la Administració. 
Aquesta jornada de lluita per 
l'educació pública de qualitat 
també denunciava el fet de 
que cada cop es destinin 
menys diners a l'educació pú¬ 
blica i cada cop les escoles 
concertades en rebin més. 
També hi ha altres convocatò¬ 
ries a les universitats contra la 
nova Ley Orgànica de Univer- 
sidades (LOU), aprovada el 31 
d'octubre al Congrés amb els 
vots del PP-CIU. Els primers 
15 dies de novembre hi ha con¬ 
vocades vagues, manifesta¬ 
cions i jornades de lluita a tots 
els sectors de l'ensenyament. 


peraven un nou capítol de "la 
guerra okupa" (i que com no 
es va produir, amb alguna 
honrosa excepció, no van pu¬ 
blicar cap notícia); des d'un 
balcó de davant la casa, una 
pancarta feia seu el lema de la 
Mala Herba: "No al desallotja¬ 
ment, defensem el patrimoni 
històric". Cap a les deu i mitja 
es va saber la notícia que la 
policia havia comunicat al jut¬ 
ge la seva intenció de no acu¬ 
dir, però no va donar cap ex¬ 
plicació pública; i no va co¬ 
municar la decisió ni als/les a- 
fectades ni a l'advocat, per ai¬ 
xò van circular teories sobre la 
falta d'efectius policials, rela- 
cionant-ho amb la visita de 
l'expresident estaudonidenc 
Bill Clinton, o les nules ganes 
de la Delegació del Govern de 
provocar una batalla campal 
amb la ciutat plena de corre¬ 
sponsals extrangers. Rumors 
a part, es va poder veure que 
la mobilització popular va atu¬ 
rar un nou desallotjament, 
després d'una setmana de for¬ 
ta tensió per al conjunt del mo¬ 
viment okupa. 

La gent es va mantenir concentrada durant més de tres hores 


dossier sobre la casa i la seva 
història. És per això, que la 
campanya de denúncia es va 
centrar en fer saber al barri 
que aquesta peça del seu pat¬ 
rimoni arquitectònic perillava, 
en mans de l'empresa immo¬ 
biliària MCA 1992 s.l., que té 
l'objectiu d'utilitzar l'ampli solar 
per a construir-hi un bloc de 
pisos. Pels carrers del barri es 
van veure gran profussió de 
cartells, enganxines i pin- 


fer efectiu el desallotjament 
forçós, un nombrós grup de 
gent solidària i veïnat esmor¬ 
zaven al carrer Sugranyes des 
de les 7 del matí, per mostrar 
el seu suport a la gent de la 
casa, que es va atrinxerar a 
dins amb la idea de no sortir 
sense oposar una forta re¬ 
sistència. Al llarg de tot el matí 
gairebé un centenar de perso¬ 
nes es van anar passant, així 
com molts periodistes que es- 


l’educació pública 

Editorial 

El procés de refundació de 
la Burxa ja camina, i força 
bé. Una primera trobada, on 
van assistir més de trenta 
persones, va girar al voltant 
d'algunes reflexions sobre 
el funcionament actual de la 
Burxa i una pluja d'idees 
sobre noves perspectives. 
En una segona assemblea 
es van anar concretant 
certs aspectes de la nova 
Burxa, així com el seu canvi 
de funcionament. De totes 
maneres, a tot aquest 
procés encara li falta molt 
per acabar de definir-se. El 
concens gira al voltant de 
convertir la Burxa en un 
periòdic de comunicació 
popular. És a dir, en un 
espai que es diferenciï d'al¬ 
tres mitjans de comuni¬ 
cació, on de comunicació 
en tenen ben poca. D'altra 
banda, la mirada no vol 
deixar de ser local: de 
Sants, però també d'altres 
barris veïns, com ara Les 
Corts, l'Hospitalet, l'Esquer¬ 
ra de l'Eixample, Zona 
Franca... De fet, a la Burxa 
no hem volgut oblidar mai 
aquests barris que ens són 
propers. Però ara pot ser 
molt enriquidora la incorpo¬ 
ració de persones que 
viuen a aquestes zones i 
coneixen els esdeveni¬ 
ments més de primera mà. 
També es valora molt posi¬ 
tiu incloure força articles 
d'opinió, sobre els temes 
que són notícia o ens sem¬ 
bli interessant parlar-se. 
Fins i tot s'apuntaven reflex¬ 
ions sobre els mitjans de 
comunicació. La quasi ab¬ 
sència d'opinió és potser 
una de de les mancances 
de la Burxa actual. Però al 
nou periòdic que està neix- 
ent tindrà un espai. També 
n'hi haurà per articles d'in¬ 
vestigació; per entrevistes; 
un espai d'humor; i un racó 
per donar-se a conèixer 
entitats del barri... Cal afe¬ 
gir que de moment tot això 
no deixa de ser provisional, 
però darrera hi és sempre 
la intenció d'ampliar la 
Burxa, tant en pàgines, dis¬ 
tribució, continguts, i sobre¬ 
tot en participació. 


Arxivat el cas de l'HAMSA 


Hostrafancs.- El jutge Fer- 
nàndez Iglesias del jutjat n°50 
de primera instància va decidir, 
a mitjans de mes, arxivar el 
cas de l'HAMSA. En aquest 
procés civil, iniciat pel propi¬ 
etari de la fàbrica als pocs 
dies de l'ocupació, al març 
del 96, i en el que s'han arri¬ 
bat a ordenar tres desallot¬ 
jaments (aturats gràcies a la 
mobilització popular i a la 
pressió social), el què es 
qüestionava era la possesió 
dels edificis. El propietari 
deia que seguia mantenint 
la fàbrica amb certa activi¬ 
tat, i que per tant tenia drets 
de possesió sobre l'espai en 
qüestió, mentre que els 
nous inquilins afirmaven 
que aquesta restava com¬ 
pletament abandonada. 
Durant cinc anys el cas a 
anat passant per diferents 
fases, amb diferents jutges i 
jutgesses, a l'Audiencia 
Provincial, etc. A mitjans 
d'aquest ant va fer aparició 


l'empresa constructora Limit 
Five Ten S.L., a qui el propi¬ 
etari va llogar dels números 17 
al 23 del carrer Miquel Bleach, 
que corresponen a la nau del 


centre social, al descampat del 
costat i a les cases dels veïns. 
Poc després el propietari, el 
senyor Leonardo Leprevot i el 
seu advocat, Vladimir Lansdorf 


cedien els poders a Limit Five 
Ten i es retiraven del cas. 
Arrivat aquest punt, i mit¬ 
jançant un escrit se li va fer 
notar al jutge que ben poc 
podia reclamar tornar a tenir 
la possessió de la fàbrica 
una empresa que mai l'ha¬ 
via posseït; i així ho va 
entendre el jutge, que va 
decidir arxivar el cas. Això 
significa que ara el CSOA 
Hamsa no té cap denúncia. 
Tot i això, l'empresa con¬ 
structora, les escoles públi¬ 
ques de la zona i els respons¬ 
ables polítics del districte a tra¬ 
vés del Secretariat d'Entitats 
han realitzat algunes reunions 
per a demanar el dessallotja- 
ment de l'Hamsa al legant l'es¬ 
tat rninós dels edificis. En lloc 
de buscar una solució entre totes, 
com s'ha proposat des de l'Ham- 
sC la seva intenció és acabar amb 
els somnis i els projectes que aquí 
s'hi desenvolupen. Per això, han 
manifestat la seva intenció de 
restar alerta. 



L’Hamsa acull projectes i somnis des de ji 
fa més de cinc anys 


La mobilització no s'atura, el 14-N nova data d'amenaça 



(ve de pàgina 1) 

A pesar d'això, la gent de la 
Mala Herba, conscient de la 
precarietat de la seva victòria, 
i de la imminència d'una nova 
ordre de desnonament, fixada 
pel pròxim 14 de novembre 
van decidir mantenir la convo¬ 
catòria de la tarda, i cap a les 
set unes 200 persones es van 
concentrar a la plaça de Sants 
per dirigir-se cap al Districte, i 
reclamar que inclogui la masia 
dins el patrimoni històric, 
acompanyada per la colla de 
Timbals de l'Hamsa. Un cop 
allà es van trobar l'edifici amb 
la reixa tancada amb un can- 
dau. De forma simbòlica es va 
precintar l'edifici i s'hi van pen¬ 
jar les pancartes i cartells. La 
nula presència d'antiavalots 
va permetre realitzar la convo¬ 
catòria de forma pacífica. 

Així que aquesta és la situació 
actual, el dimarts 14 vindran a 
desallotjar la masia i els ocu¬ 
pants ens han comunicat que 
pretenen pressionar molt més 
i de diferents maneres per tal 
d'impedir l'enderrocament de 
la casa. D'aquesta manera 
han decidit convocar una cas¬ 
tanyada el cap de setmana 
que vé (10 o 11) perquè els 


veïns i veïnes puguin veure la 
masia per última vegada. 

Les okupacions continuen 

Un dia abans, el dilluns 29 
d'octubre, un grup de joves 
van okupar una altra casa al 
carrer Riera d'Escuder, davant 
la impossibilitat d'accedir a 
una vivenda digna de forma 


legal. L'edifici, gran i mages- 
tuós, portava anys abandonat, 
immers en un litigi per la pro¬ 
pietat entre uns particulars i 
un banc que intenta apropiar- 
se'n pel venciment d'un 
hipoteca. Aprofitant el festiu 
del primer de novembre van 
inaugurar la nova okupació 
amb un berenar. 

Opinió 

La 'croada antiterrorista' i els 'vàndals de Sants' 


Aquest any el 12 d'octubre ha 
tornat a acabar amb disturbis. 
Els enfrontaments entre les 
manifestants antifeixistes i la 
policia, i les destrosses provo¬ 
cades en sucursals ban¬ 
càries i immobiliàries do¬ 
naren lloc, com és habi¬ 
tual, a la més enèrgica 
condemna per part dels 
mitjans de comunicació 
oficials i per part dels par¬ 
tits polítics amb repre¬ 
sentació institucional. 

Com tothom sap, l'Ajun¬ 
tament de Barcelona es 
presentarà com a acu¬ 
sació particular en el ju¬ 
dici contra les antifeixis¬ 
tes detingudes el 12 d'oc¬ 
tubre. Segons la versió o- 
ficial, per tant, les per¬ 
sones que es manifes¬ 
taren contra l'acte feixista 
de Montjuïc no són sinó 
vàndals; joves i adoles¬ 
cents fascinades per la violèn¬ 
cia. Cap reflexió sobre l'arrel 
del problema; cap porta oberta 
a l'opinió de les manifestants. 
Aquest discurs mediàtic, que 
no cal dir-ho, té la força ne¬ 
cessària per imposar-se, té a 
pesar de tot un defecte: el que 
l'enfronta amb la realitat. Re¬ 
petim, però, que perquè un 
discurs s'imposi no és neces¬ 
sari que sigui cert. De fet, l'ac¬ 
tuació dels mitjans de comuni¬ 
cació oficials no és la dels in¬ 
formadors objectius, sinó la 
dels propagandistes que de¬ 
fensen un determinat ordre so¬ 
cial. En aquest cas, el del Po¬ 
der. En qualsevol cas, però, és 
evident que l'estigmatització 
d'un determinat grup social 
permet en certa manera aïllar- 
lo,' però de cap manera pot 
resoldre el problema o el con¬ 
flicte que l'ha generat. I és que 
només calia veure els tele- 
notícies o llegir un diari qual¬ 
sevol els dies després del 12 
d'octubre per veure fins a quin 
punt la realitat no acaba de 
concordar amb la moto que 
ens volen vendre. Enmig d'una 
guerra com la que s'està de¬ 
senvolupant a l'Afganistan, en 
la qual s'estan bombardejant 


ciutats senceres, en la qual les 
morts es compten, pel que ens 
diuen, per centenars, i en la 
qual els i les refugiades es 
compten per centenars de mil¬ 


ers; després de l'ostentació 
armamentística i militarista 
que és la desfilada de l'exèrcit 
espanyol a Madrid del 12 d'oc¬ 
tubre; després d'un acte fei¬ 
xista a Barcelona permès per a 
Delegació del Govern es¬ 
panyol en el qual s'exalta la 
unitat d'Espana, el genocidi, el 
racisme, etc; després de tot 


això, les manifestants antifei¬ 
xistes que volen impedir la 
realització de l'acte feixista i 
que per això ( a pesar del que 
mostren obstinadament les 
imatges dels diaris i de la tele¬ 
visió) són reprimides violenta¬ 
ment per la policia, són elles 


les violentes. Les dolentes. 
Però a pesar de tot, la gent 
que va llegir el diari el dia 13 
d'octubre i que va reflexionar 
mínimament sobre els fets del 


dia abans (els de Sants, els de 
Madrid i els de l'Afganistan) va 
poder veure que com a mínim, 
hi havia alguna cosa que no 
quadrava. I és que la lògica 
més elemental ens permet 
deduir que si algú defensa els 
bombardejos americans a 
l'Afganistan i alhora condemna 
les antifeixistes que s'enfron¬ 


ten a la policia és perquè està 
a favor dels primers i en contra 
dels segons, perquè existeixen 
criteris diferents a l'hora de 
mesurar i valorar la violència 
depèn d'on vingui. 

És aquesta duplicitat de cri¬ 
teris la que ens mostra els ve¬ 


ritables interessos als quals 
responen els mitjans de comu¬ 
nicació i la classe política cata¬ 
lana. És la necessitat de 
defensar l'actual ordre social, 
el seu ordre social, el que 
fa que condemnin la vio¬ 
lència de les dissidents 
amb aquest ordre i, alho¬ 
ra, defensin la seva vio¬ 
lència. Del que es tracta 
és que no es qüestioni 
aquest ordre. Però si 
aquesta actitud els per¬ 
met avui disfressar la re¬ 
alitat, aquesta no deixa 
de ser la que és. Els con¬ 
flictes socials no desapa¬ 
reixen perquè algú digui 
que no existeixen o 
perquè es manipulin les 
seves conseqüències. La 
violència, les guerres, no 
són més que símptomes 
d'una realitat contradic¬ 
tòria. La qüestió no està 
en condemnar la violència, 
sinó en identificar aquestes 
contradiccions, les causes de 
la violència, i en posicionar-se 
i buscar-hi solucions. 

A aquestes alçades ja no és 
una sorpresa la submissió dels 
mitjans de comunicació i dels 
polítics professionals al Poder. 
Però per molt evidents que 
siguin les seves mentides, 
aquestes no són considerades 
com a tals fins que no hi ha 
una pràctica que les faci evi¬ 
dents. És a dir, que tal i com 
estan muntades les coses, 
totes les mentides que puguin 
escriure els mitjans de comuni¬ 
cació sobre les antifeixistes, 
seran veritat fins que no es 
demostri el contrari, fins que 
les antifeixistes no siguem 
capaces d'explicar la nostra 
veritat. És inútil lamentar-se 
pel fet que els mitjans de 
comunicació manipulen i crim¬ 
inalitzen tot el què qüestiona 
l'ordre existent. Aquest és pre¬ 
cisament un dels aspectes de 
la realitat que cal canviar. I per 
fer-ho cal construir les eines 
que permetin explicar l'altra 
veritat, la veritat de les que 
patim aquest ordre i lluitem 
per transformar-lo. 

Cartes a La Burxa: 


Sants: tenim un problema 


Al carrer Olzinelles hi havia 
una casa abandonada. Un dia, 
uns ciutadans, enfrontats a la 
dramàtica i quotidiana manca 
d'habitatges, van okupar-la, 
anomenant-la des d'aleshores 
"la Torreta". Uns altres ciuta¬ 
dans van decidir recuperar-la i 
van acudir als tribunals de jus¬ 
tícia. Un dia d'aquests tindrem 
la sentència i l'execució d'a¬ 
questa que amb quasi total 
seguretat serà favorable als 
ciutadans propietaris. No sé 
quina serà la resposta desi 
ciutadans ussufructaris de la 
Torreta ni la del col -lectiu 
Okupa. Al carrer Olzinelles 
alguns veïns han penjat pen¬ 
caries que diuen "aturem el 
desallotjament de la Torreta ". 
No es veuen pancartes que 


manifestin el contrari, però 
suposo que hi haurà veíns 
que estiguin d'acord amb el 
desallotjament. Com podem 
apreciar tenim un problema 
que enfronta als veïns. Però 
aquest no està provocat pels 
veïns ara enfrontats. Ben al 
contrari, els ciutadans veïns 
són només actors de la tragè¬ 
dia social que representa la 
manca d'habitatges a tot el 
territori nacional. I segurament 
acabarà amb una catarsi vio¬ 
lenta, enfrontant el col·lectiu 
Okupa amb la policia que exe¬ 
cuta la sentència judicial, amb 
el greu perill de lessions que 
aquesta catarsi comporta per 
a les persones. Dependrà a- 
leshores de la magnitut de la 
violència catàrtica posada en 


escena que el fet tingui més o 
menys espai mediàtic i la notí¬ 
cia serà altre cop la violència 
sense fer un anàlisi de les 
causes. És possible crear a 
Sants una alternativa a aques¬ 
ta dinàmica d'acció i reacció? 
És possible crear a Sants una 
alternativa que denunciï les 
causes i que aquesta sigui 
mediàtica? Una de les pre- 
mises per encarar aquestes 
preguntes passa per la re¬ 
núncia a l'ús de la violència, 
encara que aquesta sigui una 
resposta a l'agressió institu¬ 
cional. En aquest últim cas 
tornem a iniciar la dinàmica 
acció-reacció-criminalització 
dels moviments socials. El 
què està clar és que la causa 
d'aquest problema a Sants 


prové de la incapacitat, quan 
no de l'obstruccionisme, dels 
representants de la voluntat 
popular perfer realitat, 23 anys 
després de la seva proclama¬ 
ció, l'article 47 de la Cons¬ 
titució que diu: " Tots els es¬ 
panyols tenen dret a un habi¬ 
tatge digne i adequat. Els po¬ 
ders públics promouran les 
condicions necessàries i esta¬ 
bliran les normes pertinents 
per tal de fer efectiu aquest 
dret, i regularan la utilització 
del sòl d'acord amb l'interès 
general per tal d'impedir l'es¬ 
peculació. La comunitat parti¬ 
ciparà en les plusvàlues que 
generi l'acció urbanística de 
les entitats públiques". 

Topi 


Davant de casa meva hi ha un 
comerç que fa mesos que té 
els aparadors buits i els vidres 
plens de cartells ( propaganda 
comercial i convocatòries po¬ 
pulars o alternatives). Abans 
era una botiga d'esports. Unes 
portes més a l'esquerra hi ha 
un altre petit comerç amb un 
cartell on s'hi pot llegir "liqui¬ 
dació per jubilació"] a aquest 
segon local li espera la matei¬ 
xa realitat o pitjor i és que al 
meu carrer, el carrer de la 
Creu Coberta i, per extensió, 
l'eix de la carretera de Sants, 
està perdent dia a dia i a mar¬ 
xes forçades l'esperit d'eix co¬ 
mercial. Són cada cop més els 
comerciants de tota la vida els 
que pleguen degut a una com¬ 
petència desigual amb multi¬ 
nacionals i pressions especu¬ 


Bones, sóc en Jordi Vilaseca 
Cantacorps de Torà (Lleida), 
subscriptor de la Burxa i de¬ 
tingut el passat 12-0. Ja n'hi 
ha prou! El passat 12 d'octu¬ 
bre 8 companys meus i jo es¬ 
tàvem caminant per l'estació 
de Sants (com moltes d'altres 
persones), però de sobte un 
grup de secretes ens va de¬ 
tenir. Perquè? Poder per ser 
joves i no agradar-li’s la nostra 


El Temps dirà. 


latives. Per acabar d'adobar la 
situació, m'assabento que 
l'Ajuntament té previst crear 
un macrocentre comercial, 
multicines, restaurants escom¬ 
braries, amb multinacionals de 
l'esport i del consumisme. 
Suposo que algun iluminat 
m'arribarà a justificar amb 
arguments demagògics tals 
com "es crearan llocs de tre- 
balf, "és la llei de l'oferta ia la 
demanda" o "cal renovar-se o 
morir 1 '. Segurament, per cada 
lloc de treball en grans super¬ 
fícies se'n destrueixen 2 en 
petits comerços (en els últims 
anys han tancat més galeries 
comercials que no pas obert 
macrocentres comercials). 

La llei de la oferta i la deman¬ 
da hauria de fer reflexionar a 
l'Ajuntament, doncs la deman¬ 


da és el ciutadà i les seves 
entitats. Els espais joves bri¬ 
llen per la seva absència, les 
places residencials públiques 
són insuficients, manquen 
serveis municipals (punt d'a¬ 
tenció, d'orientació, sales 
d'estudi, aparcaments gra¬ 
tuïts, places de guarderia pú¬ 
blica i un llarg etc). Per no par¬ 
lar de la de la multitud d'asso¬ 
ciacions que a manca de local 
es reuneixen en bars i s’amun¬ 
teguen el material a casa o 
locals que paguen de la seva 
butxaca. Potser si que cal re¬ 
novar-se, però no sé si aquest 
és el preu. Em refereixo a més 
contractes escombraries, més 
consumisme, més model 
societat yankee, més atomit¬ 
zació del jovent en cinemes 
d'acció, sales de jocs i restau¬ 


Detingut el 12-0 


estètica? Poder perquè ne¬ 
cessitaven detinguts per no 
quedar en ridícul? L'unic cert 
es que vam sufrir una vegada 
més els muntatges policials 
d'aquest sistema i després 
d’estar 50 hores segrestats, 
ens van deixar en llibertat. 
Això si, seguint a fora amb la 
seva estratègia. Era l'hora 
dels mitjans de manipulació. 
Ells van tenir que posar el 


punt i final criminalitzant-nos 
de totes les maneres que van 
poder. El cas mes salvatge va 
ser el de la Vanguardia del 17 
d'octubre on es publicava un 
article amb el títol "El coman¬ 
do Torà" on aparexien decla¬ 
racions que cap de nosaltres 
havia fet, i a més se’ns rela¬ 
cionava amb unes cartes 
bombes. És llastimós lo que 
esta passant, però nosaltres 


rants-escombraries. Potser 
aquest no són suficients mo¬ 
tius per intentar recuperar un 
espai pel barri en detriment 
del progrés, de la llei de l'ofer¬ 
ta i la demanda (no és error, 
doncs la gent que compra per 
comprar i gasta per gastar, no 
per demanda!) i els interessos 
econòmics dominants. En tot 
cas, el temps dirà. 

Si el comerç de sota casa me¬ 
va es transforma en pocs dies 
en una altra oficina bancària, 
asseguradora, ETT, immobi¬ 
liària, franquícia d'una multina¬ 
cional, serem més a prop del 
macrocentre comercial. Tant 
de bó sota de casa obrin una 
sabateria d'espardenyes o 
una fruiteria. El t€mp$ dirà. 

Marc 


seguirem lluitant per intentar 
canviar aquesta situació i 
esperem que algun dia surti a 
la llum tot lo que ha amagat el 
govern. Desde aquí dono el 
meu agraïment a la gent de 
Sants per deixar- nos els seus 
locals per fer assemblees i les 
cases okupades per fer activi¬ 
tats així com a tothom que d'u¬ 
na manera o una altra ens dó¬ 
na suport. La lluita continua! 




La burxa* 

Ressenyes 


A les illes i, concretament, a Mallorca el rock combatiu té nom propi. En 
aquest cas, el roc està disfressat de ritmes tropicals barrejats amb distorsió. Si 
a tot plegat li afegim unes lletres compromeses política i socialment, inclús 
amb adaptacions de textes de M. Benedetti i E. Galeano, el resultat és La Gran 
Orquesta Republicana. 

Ja fa anys que volten i en diverses ocasions s'han recorregut gran part de la 
península. Actualment presenten el seu tercer treball i s'ha muntat una nova 
gira. Una gira caracteritzada per la força d'un directe agressiu i la mar de diver¬ 
tit, missatges directes i plens d'esperança que ens recorden que de vida 
només en tenim una i que val la pena treballar per gaudir-la, i no per 
destrossar-la... 

Contacte: 976 346 738 República Positiva 


ftüíttBEli 


Com cada any aquest prolífer autor ens obsequia amb el seu nou film, i aquesta vegada 
ho fa amb una comèdia de diàlegs ocurrents. Es segueix amb entusiasme, ja que és difí¬ 
cil trobar en una comèdia actual tantes dosis d'ingeni i intel -ligència. L'esquema argumen- 
tal és molt sencill, però suficient per donar peu a Woody Alien per parodiar les pel -lícules 
policíaques dels anys quaranta i recuperar la guerra de sexes que suposen les escenes 
més divertides de la pel -lícula. En gran mesura ho són gràcies a la magnífica interpretació 
del mateix Woody Alien i de la recuperada Hellen Hunt, que després d'haver interpretat 
alguns ensucrats personatges de films força oblidables, demostra aquí que pot arribar a 
ser una bona actriu. També s'hi ha d'afegir l'acertada elecció dels actors que encarnen els 
personatges secundaris. Lluny dels seus films de caràcter transcendental, sembla que 
Woody Alien vulgui tornar als seus orígens i aposta per una comèdia lleugera i desen- 
fadada de gran nivell que sens dubte fa passar una estona molt agradable. 



La Guerra Civil Espanyola, 
fotògrafs per a la història 


El MNAC ens ofereix per 800 
ptes. una exposició de fotogra¬ 
fies de la Guerra Civil espany¬ 
ola. Fins al 13 de gener els pas- 
sadisos del MNAC ens mostren les imatges de la guerra, de la 
revolució, de la caiguda de la república en mans dels rebels 
feixistes. En aquesta exposició es poden veure fotografies fetes 
per gent dels dos vàndols i de molt diversos països que es van 
apropar a la península a fer un seguiment gràfic de la lluita entre 
les dues espanyes. Una guerra que va despertar interès en tot 
el món occidental, que va omplir portades de revistes a tot el 
món. Aquesta exposició vol ser un homenatge a totes aquelles 
persones que van arribar a la penísula amb la seva càmara per 
deixar constància gràfica del que aquí estava passant. 
L'exposfció montada en ordre cronològic ens dona una petita 
clase de història sobre els anys 30, desde la revolució del 34 
fins a la postguerra. 

La Bucxa* 


Camps de golf a Barcelona 


Barcelona.-EI golf ha estat 
promocionat a Barcelona en¬ 
tre els dies 1 i 4 de novembre. 
Un "esport" que implica uns 
alts costos ecolòlgics(consum 
d'aigua, tala de boscos, conta¬ 
minació d'aqüífers per l'ús i 
abús d'herbicides, fungicides i 
insecticides, construció de 
complexos urbanístics i d'altes 
instal -lacions anexes) i que a 
la vegada privatitza zones nat¬ 
urals per al disfrut exclusiu 
d'un reduït nombre de burge¬ 
sos panxuts i adinerats. S’han 
instal·lat alguns forats en di- 


Sants.- La postguerra és una 
època històrica poc coneguda 
i sobre la que no s'ha escrit 
gaire. Van ser els primers 
anys del règim franquista, uns 
anys foscos i tràgics, però 
també de resistència i combat. 
A diferents territoris de la pe¬ 
nínsula van sorgir grups ar¬ 
mats, el maquis, ubicats prin- 
cipalments a zones muntanyo¬ 
ses. També a la ciutat es de¬ 
senvolupà la resistència al fei¬ 
xisme. La dictadura, que s'en¬ 
carregà d'ocultar tot tipus de 
resposta, i el trauma que ha¬ 
via suposat la Guerra Civil va 
fer que quasi s'oblidessin epi¬ 
sodis històrics com aquest. 
Així doncs caldria aplaudir 
qualsevol acte que es faci per 
a recordar els homes i les do¬ 
nes que continuaren lluitant 
en un dels moments més durs 
per a fer-ho. Unes 50 person¬ 
es van poder fer-ho el passat 


Sants.- Tal i com vàrem infor¬ 
mar a La Burxa número 40, un 
treballador va ser acomiadat 
del Pizza Hut situat a l’Avin¬ 
guda de Madrid a causa d’ha¬ 
ver demanat la baixa en tren¬ 
car-se un braç. Aquest treba¬ 
llador, després de negar-se a 
signar un acord de mínims, 
però que li permetia comptar 
amb els diners dels seu salari 
i del finiquito al moment, va 


versos parcs de la ciutat 
(Montjuïc, parc de la Ciu¬ 
tadella i Port Olimpic) i convi¬ 
dat els " famosillos " de torn 
com a reclam social. En reali¬ 
tat, és una vergonya que es 
promocioni, amb el beneplàcit 
del Dep. de Medi Ambient i les 
institucions municipals, aque¬ 
sta mena de muntatges que, 
sota l'esperança afable d'es¬ 
port i natura, amaguen inter¬ 
essos especulatius de grans 
dimensions. No al camp de 
golf de Torrebonica! No més 
camps de golf! 


11 d'octubre a les Cotxeres de 
Sants, en un acte organitzat 
pel Col lectiu Catalunya Segle 
XX i titulat La Guerrilla Urbana 
a Barcelona. En ell, l'Eusebi, 
un veterà antifeixista del barri, 
va explicar accions i mètodes 
dels principals grups d'acció 
llibertària que van actuar a la 
ciutat durant els anys 40 i 50, 
acompanyat tot amb imatge 
del seu arxiu personal. Saba¬ 
ter, Facerias, Jiménez Oliver 
foren alguns dels noms es¬ 
mentats, responsables d'un 
moviment que va portar molts 
mals de cap a Franco i que va 
tenir una gens menyspreable 
ressonància a l'estranger (les 
seves accions tenien força 
eco i les seves estratègies fo¬ 
ren utilitzades posteriorment 
pels tupamaros uruguaians i 
pel FLN argelí). Xerrant amb 
el ponent, apunta que "són els 
mateixos de sempre, els que 


portar el cas al jutjats de lo 
social de Barcelona. Ara, qua¬ 
tre mesos després de la de¬ 
núncia, el jutge s’ha pronun¬ 
ciat i li ha donat la raó, anulant 
l’acomiadament per improce¬ 
dent i ordenant a l’empresa el 
pagament de tots els salaris 
endarrerits des del maig (mes 
en que va demanar la baixa i 
des del qual no cobrava). Tot i 
això, Pizza Hut continua inten- 



Les Fonts de Montjuïc reben un 
dels forats del golf. 


un dia van assaltar la caserna 
de les Drassanes aquell 18 de 
juliol del 36, els mateixos que 
van lluitar als boscos de Bolí¬ 
via amb el Che, els que es van 
enfrontar a la policia sudafri- 
cana als guettos de Johan¬ 
nesburg, que es van posar al 
davant dels tancs a Tianan- 
men". L'Eusebi continua: "són 
els joves que avui, en situa¬ 
cions menys espectaculars, 
s'atreveixen a okupar vivendes 
contra l'especulació, els que 
clamen a favor de la dignitat 
humana en pro de la justícia 
social, els que reivindiquen 
residències per la gent gran, 
els que defensen qualitat 
urbanística". I acaba concloent 
que la història de la guerrilla 
urbana a Barcelona no és "una 
exaltació ni un cant a les pis¬ 
toles, és una història de 
resistència i lluita portada fins 
les últimes conseqüències". 


tant eludir les seves responsa¬ 
bilitats, al -legant que aquesta 
persona treballava molt 
menys de les hores que en re¬ 
alitat feia, per així poder reduir 
la quantitat a pagar. Tot i la 
sentència judicial, l’empresa 
intenta allargar el procés, sa¬ 
bent que una persona sola i a 
l’atur no té tant temps i recur¬ 
sos com una multinacional i 
així obligar-la a acabar cedint. 


Vaga a Miniwatt 
per la decisió de 
la direcció 
d'augmentar la 
velocitat de la 
cadena 

Zona Franca.- A anteriors 
números de la Burxa ens 
hem fet ressó de la situació 
laboral dels treballadors i tre¬ 
balladores de l'empresa Phi- 
llips-Miniwatt i de les lluites 
que estan duent a terme. 
Doncs bé, les últimes set¬ 
manes les pancartes han tor¬ 
nat a decorar la façana de la 
fàbrica situada al passeig de 
la Zona Franca. El motiu: una 
maniobra de l'empresa per 
augmentar la producció. Des¬ 
prés del conflicte provocat 
per l’acomiadament de més 
de 300 treballadors del quart 
torn (cap de setmana) per 
que la situació econòmica 
internacional ho requeria, la 
direcció de Miniwatt va 
decidir augmentar la velocitat 
de la cadena de muntatge 
sense ampliar el personal. Es 
tracta de mesures en un 
primer moment difícils de 
pair, sobretot si tenim en 
compte que al 2000 Phillips 
va multiplicar per cinc els 
seus beneficis en relació a 
l’any anterior. L’augment de 
velocitat de la cadena va anar 
acompanyada de sancions a 
aquells que no seguissin el 
ritme, que consistien en 21 
dies de suspensió de sou i de 
treball en el cas de ser la 
primera, i en l'acomiadament 
en cas d'acumular-ne una 
segona. Abans d'arribar a 
aquesta situació, els treballa¬ 
dors van declarar-se en vaga 
i portaren la decisió als tribu¬ 
nals. Després d'estar un mes 
i mig sense treballar, el comi¬ 
tè d'empresa va desconvocar 
la protesta a finals d'octubre, 
tot coincidint amb el judici 
realitzat el 24, en el que el 
jutge va dictar la retirada de 
les sancions i el manteniment 
de la velocitat de la cadena 
sense que això afectés el 
ritme dels operaris. La sen¬ 
tència no els ha satisfet, i si 
considerem que a finals d’any 
acaba el conveni col·lectiu i 
se n'haurà de pactar un altre, 
es preveuen uns propers 
mesos de conflictivitat. 


La Guerrilla urbana a Barcelona: 
els mateixos de sempre. 


El jutge dóna la raó al treballador al 
“cas Pizza Hut” 

Eduardo García surt en llibertat sota fiança després d'un any a la presó 

Madrid.- Després de pràctica- sultats negatius d'algunes de diata posada en llibertat, i li en vista de la proximitat del ju- 
ment un any de romandre en les proves pericials a les que van donar una calurosa rebu- dici, les persones i col -lectius 
presó preventiva, malgrat la havien estat sotmès a Eduar- da. El pròxim 8 de novembre que formen l'Assemblea de 
falta de proves en contra seu, do, i veient el jutge que conti- es compleix un any del mun- Suport van fer una crida a una 
el jove Eduardo García va sor- nuava sense disposar d'evi- tatge policíac, judicial i medià- setmana de lluita del 8 al 14 
tir de Soto del Real sobre les 9 dències que justifiquessin el tic que el mantenia a la presó, de novembre. Entre d'altres 
de la nit del dilluns 22 d'octu- seu empresonament, va dictar després de diverses visites a coses s'ha convocat una man- 
bre, després de pagar una fi- un auto de llibertat sota fiança. l'Audiència Nacional i gran ifestació el 10 de novembre, 
ança de 5 milions de pesse- Unes 50 persones entre fami- quantitat d'investigacions per Des d'aquí tan sols podem 
tes. A falta d'informació més liars, amics i solidàries espe- part de la policia judicial, que expressar la nostra alegria per 
concreta, sembla ser que en raven a Eduardo a la porta de l'assenyalaven com l'autor de la posada en llibertat d'Eduü! 
els últims dies l'Audiència Na- la presó, després d'haver-se l'enviament de cartes bomba a UPA 

cional havia disposat dels re- assabentat de la seva imme- alguns periodistes. Per això, i 22/10/01 

El govern destinarà 248.000 milions de pessetes 
en investigació armamentística durant el 2002 

UAB/Cerdanyola.- Segons in- nologia de la informació i comu- importantíssima dels diners que vestigació militar i armamentí- 
forma la Càtedra UNESCO so- nicació (7.987 milions de pts), l'estat destina a investigació mil- stica la Càtedra UNESCO reit- 
bre la Pau i Drets Humans de la l'avió de combat EF-2000 itar queden amagats i dissimu- era que cal exigir al govern no 
Universitat Autònoma de Bar- (7.150 milions de pts) i satèlits lats en les assignacions d'altres només una major claretat i 
celona els pressupostos ge- d'observació (3.800). D'aquests ministeris. Vicenç Fisas, titular transparència d'aquesta mena 
nerals de l'estat per l'any 2002 programes el més antic i que de la Càtedra, explica que de dades sinó també una 

tornen a contemplar una in- més pressupostos ha absorbit "aquesta despesa faraònica en urgent desmilitarització de 

versió multimilionària per a l'in- és el de l'avió de combat EF- armament és un insult a la l'activitat científica i el reforça- 
vestigació i desenvolupament 2000, que durant el període 89- comunitat científica que treballa ment de totes les activitats de- 
(l+D) de material militar. En- 03 ha rebut 219.801 milions de en projectes d'utilitat social i que dicades a la investigació 
guany la xifra arriba als 248.063 Defensa. A aquesta quantitat sovint es troben subjectes a re- sobre prevenció de conflictes, 
milions de pessetes (1.490 mil- cal afegir el finançament que triccions pressupostàries do- drets humans, cultura de la 

ions d'euros), i és el resultat de han fet altres ministeris. Així és, nades les prioritats que es con- pau, desarmament... i que a 

sumar el pressupost que cen- des de fa uns anys, l'ara Min- cedeixen als programes mil- l'estat espanyol amb prou 
tralitza el Ministerio de Defensa isterio de Ciència y Tecnologia, i itars". La despesa en l+D militar feines disposen amb fons 
(52.252 milions pts) amb els abans el d'Industria, concedeix és superior al pressupost anual públics, 
crèdits que facilita el Ministerio préstecs a llarg termini i amb de l'ÓNU, duplica el total de 
de Ciència y Tecnologia per a excel -lents condicions a les beques i ajuts a estudiants, és 
programes militars (195.811 mil- empreses que desenvolupen 12 vegades superior a la dedi- 

ions de pts). Els principals pro- alguns productes militars, i cada a investigació sanitària... Contra-infos + Càtedra Unesco 
grames que desenvolupa especialment aquest avió. És Davant de la inexplicable prio- sobre la Pau i Drets Humans 
Defensa fan referència a tec- d'aquesta manera com una part ritat que es concedeix a la in- 15/10/01 


Multitudinària 
manifestació a 
Barcelona contra la 
guerra a l'Afganistan 

Barcelona.- Prop de 25.000 
persones es van manifestar al 
centre de Barcelona el passat 
diumenge 28 d'octubre per 
protestar contra els bombar- 
dejos que les països occiden¬ 
tals estan realitzant en contra 
del poble afganès durant les 
últimes quatre setmanes. A 
València i a Girona també tin¬ 
gueren lloc actes de rebuig a 
l'intervenció militar, que varen 
reunir un miler i 500 persones 
respectivament. A Barcelona, 
la gran presència propagan¬ 
dística de partits i sindicats va 
diluir el contingut antimilita¬ 
rista de l'acte. 

Contra-infos 29/10/01 


Acampada contra el camp de golf 

Més de 2000 persones participen en les jornades de protesta i reflexió 


El Contra-infos és un butlletírmural set¬ 
manal de consulta a locals alternatius. 
També es pot rebre per internet subs¬ 
criví n-te a zitzania@sindominio.net 


TerrassaA/allès OccidentaI.- 
Aquest cap de setmana ha es¬ 
tat l'acampada contra el camp 
de golf a Torrebonica, una ac¬ 
ció reivindicativa promoguda 
per 170 entitats adherides al 
manifest "Per la conservació 
de Torrebonica i Can Bonvilà 
com espai agroforestal" i més 
de 25.000 signatures en con¬ 
tra del projecte elitista. 

Uns dies abans s'ha conegut 
el Pla Director de Camps de 
Golf, un pla que s'engloba 
dins la nova estratègia turísti¬ 
ca de traslladar l'especulació 
cap a l'interior després d'haver 
col·lapsat el litoral. El golf és 
presentat pels seus promotors 
com una activitat que ens a- 
proxima a la natura i que té 
cura i millora la qualitat 
del paisatge, però les 
més de 2000 persones 
que van passar per 


Torrebonica aquest cap de 
setmana van poder comprovar 
com molts dels camins i 
espais per on encara es pot 
passejar desapareixeran amb 
la construcció del camp de 
golf. 

Les activitats 

Es van realitzar diferents acti¬ 
vitats durant els 2 dies: passi 
de videos, taula rodona contra 
els camps de golf, jocs infan¬ 
tils, concert a la nit, també es 
va construir un NO humà amb 
tota la gent que hi havia a l'a¬ 
campada. El grup de cuina va 
oferir molt bon menjar però 
van tenir problemes a l'hora 
de portar aigua a Torrebonica, 
problema que solucinaran els 
constructors ja que pel mante¬ 
niment de la gespa necessita¬ 
ran molta. Un camp de golf de 
18 forats consumeix al dia l'e¬ 
quivalent d'aigua d'una po¬ 


blació de 8.500 persones, el 
fet que es contempla l'ús d'ai¬ 
gües procedents de depurado¬ 
ra és un engany, ja que s'ha de 
diluir amb aigua potable per re¬ 
baixar la concentració iònica. 
Tampoc no es podrà evitar la 
contaminació dels recursos hí- 
drics de l'aigua que drena els 
camps de golf, que conté pla- 
guicides i adobs que no es de¬ 
graden per les tècniques con¬ 
vencionals de depuració d'ai¬ 
gües. S'usaran pesticides con¬ 
tra plantes autoctònes, fun- 
gicides insecticides, i verins 
contra cargols, micromamí- 
fers, conills, toixons i guineus. 
És a dir, que una diversitat d'a¬ 
nimals i plantes desapareixe¬ 
ran perquè uns pocs privile¬ 
giats/des satisfacin les seves 
necessitats d'oci. 

NO ALS CAMPS DE GOLF. 

Contra-infos 30/10/01 




la cançó 


Quizà algún día 


Esta república està en 
nuestra imaginación, 
esta república no tiene 
ningún color, esta 
república no tiene 
presidente 

esta república no tiene 
políticos 

esta república e sim- 
posible. 

Y no pasarà, que todo 
se cambie 

y que no cambie nada. 
Salga la luna o salga 
el sol. 

No tiene solución. 

Esta república no tiene 
presos, 

no tiene ejército, no 
tiene armas 
està república no tiene 
fronteras, 

quizà algún día sea 
posible, pero hoy 
esta república es 
imposible. 

Y no pasarà, que todo 
se cambie 

y que no cambie nada. 
Salga la luna o salga 
el sol. 

No tiene solución. 


La gran orquestra 
republicana 


Tallers i assessorament 


Divendres 19,30 a 21 h Tarot. Preu: 2000 ptes al mes. CS de Sants 

Dilluns de 18 a 21 h Punt d'informació sobre violència domèstica. CS de Sants 

Dimarts de 19 a 20,30h Advocat (assessorament jurídic). Gratuït per sòcies. CS de Sants 

Dimarts i dijous tardes Anglès (tres nivells). 2000 ptes al mes. CS de Sants 

Dissabtes matí Tai Txi. CS de Sants 

Dissabtes alterns 10,30-13,30h Autoestima i canvi personal. CS de Sants 

Cada dilluns i dijous de 18 a 20h El banc del temps CS de Sants 

Tots els dies Aula d’estudi i biblioteca CSA Hamsa 


Sopars i festes 



Dimecres de cada dos setmanes 

Sopador popular a partir de les 21,30h. 

CSA Hamsa 

Dimecres 7 de novembre 

Sopador acompanyat amb bossanova 

CSA Hamsa 

Dimecres 21 de novembre 

Sopador acompanyat amb Mo-House 
(grup de clown) 

CSA Hamsa 

Disabte 10 de novembre, al vespre 

20 anys d’amics de la bici. 

Festeta amb música tradicional i ballaruca 

CSA Hamsa 


Manifestacions 


Divendres 10 de novembre 
Dissabte 11 de novembre 

Dissabte 11 de novembre 
Divendres 13 de novembre 

Dissabte 24 de novembre 

Dissabte 1 de decembre 


14h. Manifestació contra la OMC Canaletes 

17h Cercavila per la retirada dels símbols feixistes Plç Sants 
Org. Maulets 

18h. Concentració davant la Model 

12h. Manifestació contra la LOU Plç Universitat 

Org. Plataforma en defensa de la Universitat pública 
17h. Cercavila per la retirada dels símbols feixistes Plç Sants 
Org. Maulets 

Concentració davant d’Institucions Penitenciàries 


Les reunions per 
{dissenyar la nova 
Burxa s’estan fent 
Ija. Si està interes¬ 
sada o interessat! 
en participar-hi, 
truca al nostre 
telefon o passa’t 
per l’Arran per 
assabentar-te dels [ 
I dies de reunió. 

Adreces 


Hamsa cl Miquel Bleach 15 
Can Vies c/ Jocs Florals 42 
CS de Sants c/ Olzinelles 30 
Casal Indepe c/Demòstenes 9 
Espai Obert c/ Blasco de Garay 2 
AC Arran cl Premià 20 


Xerrades 


Dijous 22 de novembre 19h. Xerrada contra la Llei Orgànica d’Universitats CS Sants 

Intervenen: un membre de la CEPC i un membre de l’USTEC 
Org. Maulets 


Associació Cultural Arran 


Dijous 1 de novembre Presentació de l’exposició fotogràfica Arran 

“Mobilitzacions contra la globalització capitalista" 

Dijous 8 de novembre 19:30h Indústria musical i alternatives al sistema Can Vies 
amb la discogràfica Propaganda-pel-fet 


Butlleta de Subscripció 


|Per subscriure’t a La Burxa, envia’ns la butlleta 
I plena juntament amb 1.000 ptes. al c/ Jocs 
■ Florals, 42 (08014). T’enviarem a casa 12 nú- 
I meros i a més col·laboraràs econòmicament 
lamb el butlletí 


Adreça. 

Telèfon. 

















